کلمبیا-اکوادور سرحدین‌ده ایکی‌سی ژورنالیست اوچ اکوادورلونو اؤلدوره‌ن اسکی فارک (کلمبیا دئوریم‌چی سلاح‌لی گوجلری) مخالیفلرینین "گواچو" کد آدلی اولتر پاتریسیا آریزا، کلمبیا اوردوسونون تشکیل ائتدیگی عملیات‌دا اؤلو اله گئچیریلدی.
کلمبیا پرزیدنتی ایوان دوکه، گوونلیک قوه‌لرینین اؤلکه‌نین گونئیینده اکوادور سرحدین‌ده ائتدیگی عملیات‌دا، هر ایکی اؤلکه‌ده ده ان چوخ آختاریلانلار لیسته‌سین‌ده اولان و بؤلگه‌ده‌کی اویوشدوروجو نقلیاتینی ایداره ائد‌ن "گواچو" کد آدلی آریزالانین اؤلو اله گئچیریلدیینی بیلدیردی.
یئرلی ایداره‌چیلرله بیر آرایا گلمک اوچون مدلین شهرین‌ده اولان و عملیاتین سونا چات‌ماسیلا مطبوعات نماینده‌لرینین قارشی‌سینا گئچه‌ن دوکه،
"بوگون کلمبیانین قهر‌مانلاری اولاغان اوستو بیر عملیاتا ایمضا آتدیلار. بؤلگه‌ده‌کی ساوجیلیق و رسمی مقاملارلا دانیشمیشام. گواچویا باتاقلیغین‌دا سون وئریلدی. کلمبیانین قهر‌مانلاری گواچونو ائتکیسیز حالا گتیردی" دئدی.
دوکه، عملیاتلارین داوام ائدجگینی وورغولادی.
فارکین مخالیفلری تانیملاماسینی رد ائد‌ن و هؤرگوتون داها اول بؤلگه‌ده فعالیت گؤستردیگی اولیور سینیسترا جبهه‌سی اولدوقلارینی بیلدیره‌ن آریزا و آداملاری مارس آیینین سونون‌دا اکوادورون ال کومرسیو قزئتینین سوروجوسو و ایکی خبرچیسینی بو اؤلکه‌نین قوزئیینده قاچیرمیشدی.
قروپون، گیروولاری آوریل آیین‌دا اعدام ائتمه‌سی و سونرا یاشانان دیپلوماتیک گرگین‌لیک ایکی اؤلکه‌نین آراسین‌دا سویوق کولکلر اسمه‌سینه سبب اولموشدو. اکوادور پرزیدنتی لنین مورنو، اؤلکه‌سینی کلمبیا و میللی قورتولوش اوردوسو آراسین‌دا آپاریلان باریش دانیشیقلارینین ائو صاحب‌لیگی و ضامنلیگیندن چکمیشدی.
اکوادوردا آپاریلان سوروشدورمالاردا ایسه اوردو ایچین‌ده گواچو و قروپونا مهمات وئردیکلری آشکار ائدیله‌ن چوخ ساییدا عسگر توتوقلانمیشدی.
